open-index/open-wikipedia-markdown huggingface dataset:
Pikkulammi (Tammelan Kyynärä)

**Pikkulammi** on Kanta-Hämeessä Tammelassa oleva järvi, joka kuuluu Liesjärven alueeseen. Liesjärvi kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.

## Maantiede
Lampi on vain 70 metriä pitkä, sillä on rantaviivaa 190 metriä ja pinta-alaa 0,17 hehtaaria ja se sijaitsee pienen suon keskellä. Lampeen laskee kaksi oja ja kolmas laskee Lehesjokeen, joka laskee vuorostaan Liesjärveen. Se on rakentamaton eikä sinne johda tietä. Lähin tie ohittaa lammen 200 metrin päässä.

## Kansallispuisto
Järvi sisältyy Liesjärven kansallispuistoon, jossa voi tutustua eteläsuomalaisiin metsätyyppeihin. Kansallispuistossa on useita patikkareittejä, joista yksi risteilee Pikkulammin itäpuolella. Puiston raja ja sinne vievä tie ohittavat lammen 100 metrin päästä. Lähin pysäköintialue sijaitsee 400 metrin päässä ja ruokailupaikka 500 metrin päässä..

## Historia
Lampi on piirretty vuoden 1884 Senaatin kartastoon, mutta sille ei ole merkitty nimeä.

## Lähteet
Pikku Katavalammi

**Pikku Katavalammi**  eli **Katavalammi**  on Kanta-Hämeessä Tammelassa oleva järvi, joka kuuluu Liesjärven alueeseen. Liesjärvi kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.

## Maantiede
Järven pinta-ala on 1,7 hehtaaria ja sen pituus on 250 metriä ja leveys 100 metriä. Järvi on kaksiosainen ja siinä on lahtia. Siihen laskee kolme suo-ojaa. Järven luusua sijaitsee järven lounaisrannalla, josta saa alkunsa viisi kilometriä pitkä laskuoja Kanteluslammiin.

Järven rantaviiva on 0,88 kilometriä pitkä ja sen ranta on suometsää, jota ympäröi pääosin moreenipohjainen metsämaasto. Rannalle johtaa polku yhdystieltä 13606.

## Kansallispuisto
Järvi sisältyy Liesjärven kansallispuistoon, jossa voi tutustua eteläsuomalaisiin metsätyyppeihin. Kansallispuistossa on useita patikkareittejä, joista yksi risteilee Pikku Katavalammin ympäristössä. Lammen vierestä kulkee yhdystieltä 13606, jonka sivutiellä on opastaulu ja pysäköintialue. Lammille johtaa tieltä polku, mutta perillä ei ole palveluita.

## Historia
Vuoden 1884 Senaatin kartastossa järvi nimenä luki "Katovalampi".

## Lähteet
Pukalinlammi

**Pukalinlammi** on Kanta-Hämeessä Tammelassa oleva lampi, joka kuuluu Liesjärven alueeseen. Liesjärvi kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.

## Maantiede
Lampi on 70 metriä pitkä ja sen rantaviivan pituus on 180 metriä. Sen pinta-ala 0n 0,21 hehtaaria. Se sijaitsee keskellä Hevosojansuota ja Pukalinlamminsuota. Siitä on kaivettu oja, joka yhtyy suo-ojien verkostoon ja se tyhjenee Liesjärveen. Lammella on 30 metrin päässä seuranaan pieni lampare. Karkauslammille on matkaa 900 metriä.

## Lähteet
Tartlammi

**Tartlammi** on järvi Liesjärven kansallispuistossa Lounais-Hämeessä Someron ja Tammelan rajalla. Pääosa järvestä kuuluu ja Somerniemen Salkolan kylään Somerolla ja pienempi osa Letkun kylään  Tammelassa. Suomen vesistöaluejaossa järvi kuuluu Liesjärven alueeseen, joka on osa Kokemäenjoen vesistön Loimijoen valuma-alueella olevaa Turpoonjoen valuma-alueetta.

## Maantiede
Järven pinta-ala on 16,5 hehtaaria ja sen pituus on 600 metriä ja leveys 350 metriä. Siihen laskee Tartlamminsuolta neljä suo-ojaa. Järven luusua sijaitsee järven kaakkoisrannalla, josta saa alkunsa yli 5 kilometriä pitkä laskuoja, joka alkaa Tartlamminojana ja jatkuu Lehesjokena, joka lopuksi laskee Liesjärveen. Lehesjoki on aikoinaan perattu, mutta se aiotaan ennallistaa.

Järven rantaviiva on 1,6 kilometriä pitkä ja sen ranta on pääosin suomaata, jota ympäröi moreenipohjainen metsämaasto. Rannalle on rakennettu yksi rakennus, joille johtaa tie valtatieltä 2. Ympäröivä suo on Etelä-Suomen vedenjakajalla. Tartlammin vedet laskevat Selkämereen, mutta suon pohjoisosa Suomenlahteen Paimionjoen sivujoen Pajulanjoen kautta.

## Kansallispuisto
Järvi sisältyy Liesjärven kansallispuistoon 15,9 hehtaarin eteläosaltaan. Tartlammi sijaitsee erillisellä Someron puolella olevalla puiston alueella. Kansallispuistossa on useita patikkareittejä, mutta mikään niistä ei johda järvelle.

## Historia
Vuoden 1855−1856 Kalmbergin kartastossa järven nimi kirjoitettiin "Tarlampi". Vuoden 1884 Senaatin kartastossa järvi nimenä luki "Tarsalampi".

## Lähteet
David Feldberg

**David Feldberg** (s. 6. huhtikuuta 1977 Portland, Oregon) on yhdysvaltalainen frisbeegolfpelaaja. Hän aloitti ammattilaisuransa vuonna 1999. 

Feldberg aloitti ammattilaisuransa vuonna 1998. Ensimmäisen voittonsa ammattilaisurallaan hän saavutti heinäkuussa 1999. Feldberg on saavuttanut urallaan yhteensä 106 turnausvoittoa. Feldberg on saavuttanut yhteensä 7 major-voittoa, joista 6 on saavutettu eri tapahtumissa. 6 uniikkia major-voittoa on 2. eniten lajin historiassa. Vuonna 2008 hän voitti frisbeegolfin maailmanmestaruuskilpailut. Palkintorahoja Feldbergille on kertynyt reilut 414 tuhatta dollaria. European Openin Feldberg on voittanut kahdesti, vuosina 2006 Tampereella ja 2011 Nokialla.

## Lähteet
### Viitteet
Grass

**Grass** tarkoittaa seuraavia asioita:

* GRASS GIS, paikkatietojärjestelmäohjelmisto
* Grass River Provincial Park, luonnonpuisto Kanadassa
* Grass, brittiläinen vuoden 2003 televisiosarja
* Grass, sukunimenä:
** Grass, ruotsalainen aatelissuku
** Günter Grass (1927–2015), saksalainen kirjailija ja kuvataiteilija, Nobelin kirjallisuuspalkinnon saaja

## Katso myös

* Ruoho (täsmennyssivu)
Åländska Mästerskapen

**Åländska Mästerskapen** (suomeksi Ahvenanmaanmestaruuskilpailut) on Ahvenanmaalainen jalkapallon vuosittain järjestettävä mestaruussarja. Niitä on järjestetty aina vuodesta 1943 asti. Kilpailuja järjestää Ålands Fotbollförbund. Kilpailuissa ratkotaan mestaruudet viidessä sarjassa. Sarjat ovat: Miehet, Naiset, Pojat 13-14 ja 15-16, ja Tytöt 14-16. Naisten ja nuorten sarjoja ei tosin ole saatu joka vuosi järjestettyä. Sarjaan osallistuvien joukkueiden tulee olla lajiliiton alaisia. Miesten kilpailuja on hallinnut IFK Mariehamn 44 voitollaan. Se on myös hallitseva mestari vuoden 2014 kilpailuista.

## Säännöt
Ahvenanmaanmestaruuskilpailujen säännöt noudattelevat pääosin normaalin jalkapalloturnauksen sääntöjä sellaisin poikkeuksin, että peliaikaa on vain 2&nbsp;×&nbsp;40 minuuttia ja joukkueiden vaihtopelaajien määrä on seitsemän. Pelaajavaihdot suoritetaan niin sanottuina lentävinä vaihtoina.

## Mestarit
Oheisessa taulukossa on esitetty kaikki miesten sarjan voittaneet joukkueet vuodesta 1943 alkaen. 

## Lähteet
* ÅM Ålands Fotbollförbundin sivuilla  
* Säännöt-pdf  
* ÅM- ja ÅC-voittajat (sivu 9)
Hairspray

**Hairspray** voi tarkoittaa:
* hiuslakka
* ''Hairspray'', John Watersin elokuva vuodelta 1988
* ''Hairspray'', Watersin elokuvan pohjalta tehty musikaali (2002)
* ''Hairspray'', musikaalista sovitettu elokuva vuodelta 2007.
Koomikot

**Koomikot** on 31. maaliskuuta 2015 TV5-kanavalla alkanut viihdeohjelma, jossa kuusi kotimaista koomikkoa istuvat saman pöydän ääreen kertomaan urastaan ja elämästään. Ohjelmassa esiintyivät Pirkka-Pekka Petelius, Pirjo Heikkilä, Sami Hedberg, Miitta Sorvali, Heikki Silvennoinen ja Jarkko Tamminen. Ohjelmaa juonsi Roope Salminen. Ohjelman viimeinen jakso esitettiin 5. toukokuuta 2015.

Ohjelman ensimmäinen jakso teki esityskanavansa TV5:n katsojaennätyksen 305&nbsp;000 katsojallaan. *Koomikot* perustuu ruotsalaisen näyttelijän Felix Herngrenin kehittämään formaattiin *En Clown till Kaffet*.

## Jaksot

## Lähteet
Huutoniemen kirkko

**Huutoniemen kirkko** on Vaasan Huutoniemellä sijaitseva betoninen pitkäkirkko. Kirkon suunnitteli vuonna 1961 järjestetyn kutsukilpailun voittanut professori Aarno Ruusuvuori.

Kirkko peruskorjattiin vuonna 2001 arkkitehti Marja Kyyhkysen suunnitelman mukaan. Myös sen tienpuoleista tukimuuria tuettiin ja korjattiin vuonna 2009.

## Historia
Kirkkovaltuusto järjesti vuonna 1960 kutsukilpailun kolmelle arkkitehdille, joiden ehdotuksista parhaaksi valittiin Aarno Ruusuvuoren suunnitelma.
Kirkon rakennustyöt aloitettiin vuonna 1962. Rakentamiseen käytettiin ensisijaisesti betonia ja kevytsoraharkkoja. Kirkko vihittiin virallisesti käyttöön sen valmistumisen jälkeen 10.5.1964.

## Arkkitehtuuri ja sisätilat
Rakennuskokonaisuus sisältää useita seurakuntatiloja. Kirkko on pohjaltaan epäsymmetrinen, kirkkosalin penkit ovat pitkittäissuunnassa ja alttari rakennuksen pitkällä sivulla. Korkeimman päädyn ikkunoista tulee sivuvaloa alttarille ja kirkkosaliin. Päädyssä on urkujen vieressä tila kuorolle. Sisätilojen tiilivuoraus on harmaaruskean sävyinen. Ulkokaton taitteinen viistomuoto toistuu myös sisätiloissa. Kun 100 ja 120 istumapaikkaa sisältävät seurakuntasalit yhdistetään kirkkosaliin, saadaan istumapaikat 520 hengelle. Kirkon alttarilla on rautainen risti. Kirkon 20-äänikertaiset urut on valmistanut Kangasalan urkutehdas vuonna 1983. 

Kirkon kolme kelloa on valmistettu Länsi-Saksassa ja ne sijaitsevat niille rakennetussa erillisessä kellokatoksessa.

## Lähteet
Palosaaren kirkko

**Palosaaren kirkko** on  alun perin rukoushuoneeksi vuonna 1910 rakennettu arkkitehti Alfred Wilhelm Stenforsin suunnitelmaan perustuva kivinen jugend-tyylinen pitkäkirkko Vaasan Palosaarella. 

Kirkon vieressä on seurakuntatalo, jonka on suunnitellut arkkitehti Sulo Kalliokoski vuonna 1968.

## Historia
Alun perin kirkko rakennettiin rukoushuoneeksi vuonna 1910 ja sitä kutsuttiin nimellä rukoushuone Betania, mikä viittaa Uuden testamentin kylään. Nimitys kuitenkin vaihtui Palosaaren kirkoksi Turun tuomiokapitulin annettua oikeuden viettää tiloissa ehtoollista, vaikkakin nimen vakiintuminen tapahtui hiljalleen. Kirkossa järjestettiin ensimmäinen jumalanpalvelus 4. syyskuuta 1910.

Kirkon kuoriseinät ja lehterit maalattiin ruskeiksi 1970-luvulla ja koko kirkko entisöintiin 1980-luvulla.

## Arkkitehtuuri
Kirkon pääsisäänkäynnin vieressä on keskiakselista sivussa oleva huippuun päättyvä torni, jota korotettiin A.W. Stenforsin piirustusten mukaan vuonna 1935. Kirkon tornissa sijaitsevat kaksi kelloa, jotka asetettiin vuonna 1936. Kuoripääty on kulmikas ja sen takana on matalampi asuntona käytetty tila. Runkohuoneessa on aumakatto ja pitkillä ulkosivuilla sarja poikkipäätyjä. Kirkkosalissa on kolme laivaa, sivulaivoissa lehtereiden yläpuolella on tasakatot ja keskilaivassa puinen taitekatto. Sakasti on alttarin takana runkohuoneessa. Kirkon pinta-ala on 517 neliötä ja siellä on istumapaikkoja 400 hengelle. Alttaritaulun *Kristus Betaniassa* vuodelta 1912 on maalannut Alexandra Frosterus-Såltin. Arkkitehti Stenfors suunnitteli alttaritaulun ympärille vaaleasta tammesta tehdyt kehykset. Lennart Segerstråle on tehnyt sivuikkunoiden 12 lasimaalausta vuonna 1929 ja kuori-ikkunoiden lasimaalaukset vuonna 1938, jotka lahjoitti arkkitehti Stenfors. Aiheiltaan lasimaalaukset kuvaavat muun muassa Jeesuksen syntymää, kastetta ja elämää. Kirkon 30-äänikertaiset urut on valmistanut Urkurakentamo Veikko Virtanen. Kirkon kattokruunu on peräisin vuodelta 1925 ja se on tuotettu helsinkiläisessä taidepajassa.

## Lähteet
Ålandscupenin kausi 2005

**Ålandscupenin kausi 2005** oli Ålands Fotbollförbundin järjestämän Ålandscupenin 63. kausi, jonka finaaliottelu pelattiin Wiklöf Holding Arenalla 19. heinäkuuta 2005. Turnaukseen osallistui yhdeksän joukkuetta.

## Ottelut
Åländska Mästerskapenin ylemmän sarjan kaksi parasta (MIFK ja HIK) ja alemman sarjan paras joukkue (JIK), pääsivät suoraan ensimmäisistä kierroksista läpi.

## Lähteet
* Ålands Fotbollförbundin vuosikertomus 2005 (s. 5)
Georg Büchnerin palkinto

**Georg Büchnerin palkinto** (saks. *Georg-Büchner-Preis*) on saksalainen kirjallisuuspalkinto. Se on nimetty saksalaisen modernistisen näytelmäkirjailijan Georg Büchnerin mukaan. Goethe-palkinnon ohella se on merkittävin saksankielinen kirjallisuuspalkinto. Palkintoa on verrattu espanjankielisen kirjallisuuden Miguel de Cervantes -palkintoon ja portugalinkielisen kirjallisuuden Camões -palkintoon.

Georg Büchnerin palkinto jaettiin ensimmäisen kerran 11. elokuuta 1923. Alun perin se voitiin myöntää runoilijalle, kuvataiteilijalle, näyttelijälle tai laulajalle. Kirjallisuuspalkinto se on ollut vuodesta 1951. Palkinnon jakaa Deutsche Akademie für Sprache und Dichtung. Palkitsemistilaisuus pidetään Darmstadtissa. Vuodesta 2002 palkinnon arvo on ollut 50&nbsp;000 euroa.

## Kirjallisuuspalkinnon saajat

## Lähteet
Survivalismi

**Survivalismi** (suomeksi myös **prepper-liike**) on harrastus tai elämäntapa, jossa pyritään valmistautumaan hätätilanteisiin tai muihin kansainvälisiin katastrofeihin. Survivalismissa harjoitetaan selviytymis- ja eloonjäämistaitoja sekä varaudutaan hätätilanteisiin varaamalla muun muassa vettä, ruokaa, ampuma-aseita sekä muita tarpeellisia varusteita. Survivalismi tuli tunnetuksi Yhdysvalloissa kylmän sodan aikaan, kun ydinsodan riski kasvoi silloisen Neuvostoliiton kanssa. Nykyään survivalismi on levinnyt maailmanlaajuiseksi ja sitä harjoitetaan laajalla alueella. Suomessa survivalistien määrä kasvaa jatkuvasti.

Populaarikulttuurissa muun muassa Maailmanlopun odottajat ja The Walking Dead -televisiosarjat ovat tehneet survivalismia tunnetuksi .

## Sanastoa
Survivalismin piirissä käytetään muun muassa seuraavia käsitteitä:

* **alfa-strategia.** Varautuminen kriisiin varastoimalla elintarvikkeita ja muita hyödykkeitä. Näin suojaudutaan kriisiä seuraavalta inflaatiolta ja hyödykkeet kelpaavat vaihdannan välineeksi.
* **bug out bag (BOB).** Reppu tai laukku, jonka avulla yksilö pystyy selviytymään 72 tunnin ajan kriisin alkuvaiheessa.
* **bug out location (BOL)**. Vetäytymisalue tai paikka, johon yksilö siirtyy turvaan kriisin alkaessa.
* **everyday carry (EDC)**. Joukko tärkeimpiä esineitä, joita yksilö kantaa mukanaan päivittäin.
* **prepper.** *Preppaaja* eli henkilö, joka varautuu kriisejä varten varastoimalla elintarvikkeita ja muita hyödykkeitä.

## Katso myös

* Kotivara
* Selviytymispakkaus
* Kokonaisturvallisuus

## Lähteet
Byzantium (elokuva)

**Byzantium** on vuonna 2012 ensi-iltansa saanut Neil Jordanin ohjaama irlantilais-brittiläinen trillerielokuva. Se tuli ensi-iltaan Toronton elokuvafestivaaleilla 9. syyskuuta 2012. Teatterilevitykseen se tuli touko-kesäkuussa 2013. Elokuvaa ei ole julkaistu Euroopassa, ja Yhdysvalloissakin vain rajoitetusti. Pääosissa näyttelevät Saoirse Ronan, Gemma Arterton ja Jonny Lee Miller.

Tarina kertoo vampyyriäidistä ja -tyttärestä, jotka muuttavat rapistuneeseen hotelliin piileksiessään muilta vampyyreiltä. Elokuva sai enimmäkseen positiivisia arvosteluja, mutta tuotti lippuluukuilla vain alle miljoonan.

## Juoni

Naisvampyyri Clara, jolla on parinsadan vuoden kokemus prostituutiosta, on elättänyt 1800-luvulta alkaen 16-vuotiasta tytärtään Eleanoria, joka alkaa jo olla perin kyllästynyt elämään ikuisesti teinin kehossa. Kun Clara ja Eleanor joutuvat lähtemään entisestä asunnostaan verisen välienselvittelyn seurauksena, he päätyvät asumaan suljettuun hotelliin sen äitivainajaltaan perimän miesparan kanssa. Kun Clara miettii miten parantaa rahatilannetta, Eleanor palaa jälleen takaisin koulunpenkille, rakastuu luokkakaveriinsa ja miettii, voisiko kertoa tälle salaisuutensa.

## Näyttelijät

## Lähteet

## Aiheesta muualla
*
Jere Maula

**Jere Petteri Maula** (26. lokakuuta 1936 Joensuu – 1. marraskuuta 2020 Tampere) oli suomalainen arkkitehti ja Tampereen Teknillisen korkeakoulun yhdyskuntasuunnittelun professori vuodesta 1976. Hänen tutkimusalaansa oli kaupunkisuunnittelun metodiikka.

Maula valmistui ylioppilaaksi 1956, arkkitehdiksi Teknillisestä korkeakoulusta 1965 ja tekniikkan lisensiaatiksi samasta paikasta 1970. Hän työskenteli Arkkitehtitoimisto Erik Kråkström & Ahti Korhosen palveluksessa 1959–1969, Teknillisen korkeakoulun asemakaavaopin assistenttina 1965–1969 ja saman laitoksen laboratorioarkkitehtina 1969–1971. Tampereen Teknillisen korkeakoulun virkaa toimittavana apulaisprofessorina ja virkaa toimittavana professorina Maula työskenteli 1971–1976 sekä sen jälkeen yhdyskuntasuunnittelun professorina vuodesta 1976.

Maula hoiti useaan otteeseen Gropius-professuuria Weimarin yliopistossa. 

Maula sai vuonna 2013 ensimmäisen kerran myönnetyn Otto-Iivari Meurman -palkinnon.

## Lähteet

## Aiheesta muualla
* Muistokirjoitus
Kärsimysten maja

**Kärsimysten maja** on Kolarissa Venejärven kylässä sijaitseva jatkosodanaikainen muistomerkki, joka koostuu kahdesta kunnostetusta metsäkaartilaisten korsusta, niiden välisestä yhdyshaudasta ja yhden metsäkaartilaisen entisestä hautapaikasta. Korsut sijaitsevat ympäröivästä maastosta kohoavan metsäsaarekkeen itäpäässä Venejärveen laskevan Kutuojan koillispuolella ja Ala-Mäntyvaarasta lounaaseen. Kolarin ja Kittilän metsäkaartilaisilla oli korsuja sekä suoranaisessa erämaassa että suhteellisen lähellä asuttuja, syrjäisiä taloja, joista kaartilaiset saivat tarvikkeita ja uutisia.

Korsut rakennettiin jatkosodan alkuvaiheessa ja ne olivat käytössä kesäkuulta marraskuulle 1941. Korsuissa piileskeli enimmillään useita kymmeniä kolarilaisia ja kittiläläisiä metsäkaartilaisia. Piilopaikka paljastui marraskuussa 1941 ja tässä yhteydessä myös yksi metsäkaartilainen ammuttiin. Ammuttu mies oli neljä vuotta haudattuna tilapäisessä suohaudassa noin 700 metriä länteen korsuista ennen kuin hänen jäännöksensä siirrettiin 1945 hautausmaalle. Entisellä hautapaikalla on yhä muistolaatta.

Korsujen rakenteet korjattiin ja uusittiin 1970-luvulla.

## Kirjallisuutta
*

## Lähteet
Hello Hi

**Hello Hi** on ruotsalaisen tyttöbändi Dolly Stylen kappale. Se oli yksi Melodifestivalen 2015-kilpailun ehdokkaista, jossa se pääsi ensimmäiseen semifinaaliin 7. helmikuuta 2015, mutta ei finaaliin. Kappale ylsi kotimaassaan Ruotsin singlelistan sijalle kolmekymmentäkaksi.

## Listasijoitukset

## Lähteet
Telatie (Kolari)

**Telatie** on Kolarissa Suur-Teuravuoman suoalueen itäosassa kulkeva noin 6 kilometriä pitkä pitkospuureitti joka yhdistää Venejärven, Kurtakon ja Teurajärven kylät. Telatie rakennettiin alun perin vuonna 1878 11 kilometrin pituisena ja se kunnostettiin 1930-luvulla. Telatietä käyttivät postinkantajat sekä niityille ja marjastusmaille ja alueen järville kalastamaan menneet kyläläiset. Telatie oli käytössä aina 1950-luvulla saakka. Viimeksi telatietä on kunnostettu vuosina 2000–2003.

## Lähteet
Tubthumping

**Tubthumping**, joskus viitataan virheellisesti kappaleen tunnetuimpaan lauseeseen **"I Get Knocked Down"**, on brittiläisen anarkopunk-yhtye Chumbawamban kappale. Sen julkaisivat EMI ja Universal Records yhtyeen kahdeksannen, Tubthumper-studioalbumin ensimmäisenä singlenä 11. elokuuta 1997. Se oli yhtyeen uran menestynein single, päästyään singlelistan kärkeen yhdeksässä valtiossa. Näihin valtioihin lukeutuivat muun muassa Australia, Kanada, Irlanti, Italia ja Uusi-Seelanti. Kappale onnistui pääsemään myös listan toiselle sijalle Isossa-Britanniassa sekä listan kuudennelle sijalle Yhdysvalloissa. Sitä käytettiin elokuvan Honey, We Shrunk Ourselves tunnuskappaleena.

## Lähteet
Kemmons Wilson

**Charles Kemmons Wilson** (5. tammikuuta 1913 Osceola – 12. helmikuuta 2003 Memphis) oli yhdysvaltalainen yrittäjä, Holiday Inn -hotelliketjun perustaja.

Wilson oli kotoisin köyhästä perheestä. Hän aloitti liikemiesuransa peliautomaattialalla ja osti sitten pienen elokuvateatteriketjun. Tarinan mukaan hän perusti motelliketjunsa epäonnistuneen perhelomamatkan jälkeen.

Vuonna 1941 Wilson meni naimisiin Dorothy Leen kanssa. Heillä oli viisi lasta: pojat Spence, Bob ja Kemmons sekä tytöt Betty ja Carole.

Wilson kuoli vuonna 2003 Memphisissä ollessaan 90-vuotias. Hänet on haudattu Forest Hill Cemeterylle.

Vuonna 2002 Memphisin yliopisto nimesi hotelli- ja ravintola-alan oppilaitoksensa Holiday Innin perustajan mukaan: Kemmons Wilson School of Hospitality and Resort Management.

## Lähteet

## Aiheesta muualla
*
Showrunner

**Showrunner** on henkilö, joka on pääasiallisesti vastuussa televisiosarjan tuotannosta. Showrunner on usein käsikirjoittaja ja hän on koko sarjan päällikkö. Showrunner palkkaa muut käsikirjoittajat, kehittää tarinakaaria, huolehtii budjetista ja on yhteydessä sekä tuotantoyhtiöön että televisiokanavan johtoon. Toisin kuin elokuvissa, televisiosarjan johto on siis käsikirjoittajalla eikä ohjaajalla. Nimike on käytössä pääosin Yhdysvalloissa, Kanadassa ja Englannissa.

## Katso myös
* Televisiotuottaja

## Lähteet

## Aiheesta muualla

* ''Showrunners: The Art of Running a TV Show'' (2014) -dokumentti
Rollo May

**Rollo May** (1909–1994) oli yhdysvaltalainen psykologi ja psykoanalyytikko. Hän on tunnetuimpia yhdysvaltalaisista eksistentiaalipsykologian edustajista.

## Teokset
* *The Meaning of Anxiety*, 1950
* *Mans Search for Himself*, 1953
* *Love and Will*, 1969

## Lähteet
Mustalammi (Someron Salkola)

**Mustalammi** on lampi Somerniemen Salkolan kylässä Somerolla Varsinais-Suomen maakunnassa.  Suomen vesistöaluejaossa se kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen, mihin sisältyvällä Salkolanjärven valuma-alueella on vain kolme järveä.

## Maantiede
Lammen pituus on 120 metriä ja leveys 100 metriä. Sen rantaviivan pituus on 330 metriä ja pinta-ala on 0,71 hehtaaria. Se sijaitsee keskellä ojitettua suota ja siihen on kaivetty yhteys viiteen ojaan. Yksi ojista yhtyy 950 metrin jälkeen Hullulammin laskuojaan, joka laskee Salkolanjärveen. Lammelle ei ole rakennettu rakennuksia eikä sinne johda tietä. Lähin maantie on Salkolan kylän kautta kulkeva tie, joka ohittaa lammen 150 metrin päästä. Noin 250 metrin päässä oleva saman suon lampi Multalammi laskee eri vesistöön.

## Historia
Vuoden 1855−1856 Kalmbergin kartastossa järvi oli piirretty näkyviin, mutta sille ei ole esitetty nimeä ja vuoden 1884 Senaatin kartastossa sen nimeksi oli kirjoitettu "Mustalampi". Lampi oli tuolloin ojaton.

## Lähteet
Lauri Mehto

**Lauri August Mikael Mehto** (17. lokakuuta 1927 – 16. joulukuuta 2013) oli suomalainen tekniikan tutkija ja Tampereen teknillisen korkeakoulun talonrakennustekniikan professori vuodesta 1969.

Mehto valmistui Teknillisestä korkeakoulusta diplomi-insinööriksi vuonna 1950 ja tekniikan lisensiaatiksi vuonna 1958. Tekniikan tohtorin arvon hän sai vuonna 1961. Hän perusti vuonna 1956 yhdessä puolisonsa arkkitehti Terttu Mehdon kanssa Insinööritoimisto Lauri Mehto -nimisen konsulttitoimiston, joka tekee rakenne- ja korjaussuunnittelua. Hän myi toimiston 1996.

## Lähteet
Commercial Resupply Services

**Commercial Resupply Services (CRS)** on Nasan ohjelma, jossa kaupalliset toimijat lähettävät rahtia ISS:lle. CRS:ää edelsi Commercial Orbital Transportation Services (COTS) -kehitysohjelma, jossa kehitettiin CRS:n vaatimat toimintakyvyt. 

Ensimmäiset sopimuksen Nasa myönsi 2008 SpaceX:lle ja Orbital Sciences:ille. Sopimukseen kuuluu vähintään 20 rahtilentoa, joista 12 kuulu SpaceX:lle ja loput Orbital Science:lle. Lennot on tarkoitus suorittaa vuosina 2012–2016. Commercial Resupply Services 2 vuosille 2017–2024 on kehitteillä. 

Maaliskuuhun 2015 mennessä SpaceX on suorittanut 5 onnistunutta lentoja. Orbital Sciences:in kaksi ensimmäistä lentoa onnistuivat mutta kolmas laukaisu, Cygnus CRS Orb-3, epäonnistui kantoraketin räjähdettyä heti laukaisun jälkeen 28. lokakuuta 2014. 

SpaceX laukaisee Dragon-kapselia Falcon 9 -raketilla  Cape Canaveral Air Force Station Space Launch Complex 40:stä Floridasta. Orbital Sciences laukaisee Cygnus-kapselia Antares-raketilla Launch Pad 0B:ltä, Mid-Atlantic Regional Spaceport:ilta (MARS), Wallops Islandilta, Virginiasta.

Commercial Crew Development (CCDEv) ja Commercial Crew Program (CCP) on vastaava miehitettyjen lentojen ohjelmapari.

## Historia

### COTS
CRS-ohjelmassa käytettäviä aluksia kehitettiin aiemmassa Nasan Commercial Orbital Transportation Services (COTS) -ohjelmassa. Ohjelman tuloksena SpaceX ja Orbital Sciences kehittivät, rakensivat ja demo-laukaisivat uusilla kantoraketeilla uusia avaruusaluksia.
Housut pois (musikaali)

**Housut pois** (*The Full Monty*) on yhdysvaltalainen musikaali, jonka libreton on kirjoittanut  Terrence McNally ja musiikin säveltänyt David Yazbek.

Musikaali perustuu samannimiseen brittielokuvaan vuodelta 1997, mutta musikaalissa tapahtumat on siirretty Britanniasta New Yorkin osavaltion Buffaloon. Tarinassa kuusi kaupungin terästehtaasta työttömäksi jäänyttä miestä päättävät harjoitella oman striptease-esityksensä nähtyään, miten naiset ihastuivat paikkakunnalla vierailleeseen Chippendales-miesstrippariryhmään.

Musikaali kantaesitettiin San Diegon Old Globe -teatterissa kesäkuussa 2000. Elokuussa sen näytännöt alkoivat New Yorkin Broadwayllä Eugene O’Neill -teatterissa, jossa sitä esitettiin kahden vuoden aikana 770 kertaa. Ohjaajana toimi Jack O’Brien ja koreografina Jerry Mitchell. Alkuperäisiä näyttelijöitä olivat Patrick Wilson, André DeShields, John Ellison Conlee, Jason Danieley, Marcus Neville, Kathleen Freeman, Denis Jones, Emily Skinner ja Annie Golden. Freemanin kuoltua kesken näytäntökauden hänet korvasi Jane Connell.

Lontoon West Endin Prince of Wales -teatterissa musikaalia esitettiin maaliskuusta marraskuuhun 2002. Monet näyttelijöistä olivat samoja kuin Broadway-produktiossa. Joulukuussa 2009 Lontoon New Players Theatre tuotti musikaalin uudelleen näyttämölle.

Pohjoismaiden kantaesityksen *Housut pois* sai Helsingin kaupunginteatterissa tammikuussa 2002 Mikko Koivusalon suomentamana ja Kurt Nuotion ohjaamana. Musiikillisena asiantuntijana oli Nick Davies, kapellimestarina Timo Kärkkäinen ja koreografina Ari Tenhula. Stripparisekstettiä esittivät kaksoismiehityksenä Timo Tuominen ja Toni Wahlström (Jerry Lukowski), Eero Saarinen ja Tuomas Uusitalo (Dave Bukatinsky), Antti Timonen ja Sami Uotila (Malcolm Macgregor), Eppu Salminen ja Toni Wahlström (Ethan Girard), Oskari Katajisto ja Matti Rasila (Harold Nichols) sekä Langry ja Alain Azerot (Noah “Härkä” T. Simmons). Musikaalia esitettiin Helsingissä 87 kertaa joulukuuhun 2002 asti.

Kesällä 2008 *Housut pois* oli Tiina Brännaren ohjaamana Heinolan kesäteatterin ohjelmistossa. Musikaalia ovat Suomessa esittäneet myös Savonlinnan teatteri (2010), Samppalinnan kesäteatteri (2012, ohj. Heikki Sankari), Toijalan Kesäteatteri (2013, ohj. Arto Mantela), Oulun kaupunginteatteri (2013–2014, ohj. Mikko Kouki), Vantaan Näyttämö (2014, ohj. Carita Välitalo), Porin Teatteri (2015, ohj. Reija Wäre) ja Kuopion kaupunginteatteri (2015, ohj. Milko Lehto).

## Lähteet

## Aiheesta muualla
Euro Hockey Challenge 2011

**Euro Hockey Challenge 2011** alkoi 1. huhtikuuta ja turnauksen viimeiset ottelut pelattiin 17. huhtikuuta. Turnauksen voitti Suomi.

## Katso myös
* Euro Hockey Tour 2010–2011
Hullulammi

**Hullulammi** on Somerniemen Salkolan kylässä Somerolla Varsinais-Suomen maakunnassa oleva lampipari, joka kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen, mihin sisältyvällä Salkolanjärven valuma-alueella on vain kolme järveä.

## Maantiede
Hullulammi sijaitsee Salkolanjärven ja Hullunmäen välissä ja sen läpi virtaa Uittoonsuolta lähtevä oja. Lammesta laskee 260 metriä pitkä oja Salkolanjärveen. Entisestä suuresta lammesta on jäljellä kosteikko ja kaksi pientä lammikkoa. Suurempi lammikko on 80 metriä pitkä ja sen pinta-ala on 0,22 hehtaaria ja rantaviivan pituus on 200 metriä. Moreenimaalle kosteikon reunalle on rakennettu yhdeksän loma-asuntoa. Lammen lähelle pääsee polkua pitkin, joka erkanee yhdystieltä 13508.

## Historia
Vuoden 1855−1856 Kalmbergin kartastossa järven nimi kirjoitettiin "Hullulampi" ja se piirrettiin pitkäksi lammeksi, joka oli pituudeltaan puolet Salkolanjärven leveydestä. Lammen pohjoispuolella oli toinenkin lampi, josta virtasi oja Hullulampeen. Vuoden 1884 Senaatin kartastossa lampi oli samanniminen ja samankokoinen. Lammen laskuoja lähti lammen itäpäästä. Lammen ja Salkolanjärven väliin oli piirretty kaksi pientä lamparetta. Nykyään lampareiden paikalla on avosuota.

## Lähteet
Jaalan redutti

**Jaalan redutti** on Jaalan kirkonkylässä sijaitseva Kustaa III:n sodan ajalta peräisin oleva puolustusvarustus. Nelikulmaista puolisuunnikkaan muotoista varustusta reunustavat maavallit jotka ovat 0,5-1,5 metriä korkeita ja alaosastaan leveydeltään 3 metriä. Pohjoisen vallin pituus on 18 metriä ja siinä on ampuma-aukkojen jäänteinä kaksi painannetta sekä lisäksi yksi ampuma-aukko pohjoisen ja itäisen vallin kulmauksessa. Itäinen ja eteläinen valli ovat pituudeltaan kumpikin 15 metriä ja molemmissa valleissa on kaksi ampuma-aukkoa. Läntinen valli on pituudeltaan 11 metriä ja varustuksen sisäänkäynti on sen keskellä. Redutin itä- ja eteläpuolella maasto laskee jyrkästi ja pohjoissivulla puolestaan on 3 metriä leveä vallihauta jonka syvyys on noin 1,5 metriä.

Redutti sijaitsee Jaalan uuden hautausmaan kaakkoisnurkalla aivan hautausmaan aidan vieressä.

Nykyisin arvioidaan että redutti on rakennettu joskus vuoden 1780 tienoilla. Siinä oli paikat 8 tykille joita ei kuitenkaan koskaan sinne sijoitettu. Reduttiin oli sijoitettu rauhan aikana pieni sotaväen osasto. Kustaa III:n sodan aikana redutti ei joutunut taistelunäyttämöksi. Kesäkuussa 1790 venäläisten lähestyessä Jaalaa reduttiin sijoitettu joukko-osasto vetäytyi pois ja Jaala joutui venäläisten haltuun. Myöskään Suomen sodan aikana redutin luona ei taisteltu.

## Lähteet
Marco Rubio

**Marco Antonio Rubio** (s. 28. toukokuuta 1971 Miami, Florida) on yhdysvaltalainen republikaanipuolueen poliitikko, joka on toiminut Yhdysvaltain ulkoministerinä vuodesta 2025 lähtien. Ennen ulkoministeriyttään hän toimi Floridan senaattorina vuosina 2011–2025.

## Opinnot
Rubio valmistui Floridan yliopistosta vuonna 1993, minkä jälkeen hän opiskeli oikeustiedettä Miamin yliopistossa ja valmistui vuonna 1996. Opintojensa aikana Rubio työskenteli republikaanipoliitikko Ileana Ros-Lehtiselle, joka oli ensimmäinen edustajainhuoneeseen valittu latinalaisamerikkalainen nainen.

## Ura
Rubio pyrki ja valittiin senaattiin vuoden 2010 vaalissa Mel Martinezin erottua tehtävästä. Hänen vastaehdokkaansa oli Charlie Crist. Rubio on toiminut konservatiivisessa Teekutsuliikkeessä. Hän vastustaa muun muassa samaa sukupuolta olevien avioliittoa, ilmastonmuutoksen vastaisia toimia ja aseenkanto-oikeuteen puuttumista.

Huhtikuussa 2015 Rubio pyrki republikaanien presidenttiehdokkaaksi vuoden 2016 presidentinvaaliin.

Donald Trump nimesi Rubion ehdokkaakseen Yhdysvaltain ulkoministeriksi Donald Trumpin II hallitukseen tammikuusta 2025 alkaen. Vuonna 2025 Rubio joutui viiden tunnin haastatteluun senaatin ulkoasiainvaliokunnan edessä. Siinä hän sanoi, että Kiina on Yhdysvaltojen suurin uhka. Toisin kuin presidentiksi valittu Trump, Rubio korosti NATOn tärkeyttä.

Rubio nimettiin Yhdysvaltain ulkoministeriksi tammikuussa 2025.

## Yksityiselämä
Rubion vanhemmat ovat kuubalaisia. He muuttivat Yhdysvaltoihin vuonna 1956 Fulgencio Batistan valtakaudella. Rubio on katolilainen.

Vuonna 1998 Rubio avioitui Jeanette Dousdebesin kanssa. Heillä on neljä lasta.

## Lähteet

## Aiheesta muualla
Ruotsulan redutti

**Ruotsulan redutti** on venäläisten vuoden 1743 Turun rauhan jälkeen Kymijoen itärantaan Kuusankosken Ruotsulan kylään rakennuttama maalinnake. Linnake rakennettiin suojaamaan tärkeää Kymijoen ylityspaikkaa josta maantiet haarautuivat Anjalaan ja Iittiin. Redutti on käytössä vartioasemana aina Suomen sotaan saakka jolloin se kävi tarpeettomaksi ja hylättiin. Redutti on muodoltaan nelikulmainen ja sen maavallit on tuettu kivetyksellä. Redutin lähellä oleva lato on perimätiedon mukaan rakennettu paikalla olleen venäläisen sotilaskirkon perustuksille. 

Vastapäätä joen toisella rannalla sijaitsi ruotsalaisten rakentama Keltin redutti.

## Lähteet
Indira Varma

**Indira Varma** (s. 14. toukokuuta 1973 Bath, Iso-Britannia) on englantilainen näyttelijä, joka on esiintynyt useissa elokuvissa ja televisiosarjoissa.

## Valikoitu filmografia
### Elokuva

### Televisio

## Lähteet

## Aiheesta muualla
*
*
Commercial Orbital Transportation Services

**Commercial Orbital Transportation Services** (COTS) oli Nasan ohjelma, jossa kehitettiin kaupallisten yhtiöiden tekniikkaa kilpailumuotoisesti. Yhtiöt kehittivät osin omatoimisesti ja osin omalla rahoituksella kantoraketteja ja avaruusaluksia. Täytettyään ennalta määritellyt suorituskyvyn ja muut tavoitteet ne saivat sitten lisärahoitusta Nasalta. Lisäksi Nasa jakoi yhtiöille kehityksessä tarvittavaa tietoa. 

Ohjelma julkaistiin 2006 ja siihen kuuluvat testilennot suoritettiin onnistuneesti syyskuuhun 2013 mennessä. Alussa ohjelmaan osallistui ehdotuksen tasolla yli 20 eri yritystä. Lopulta ainoastaan SpaceX ja Orbital Sciences kehittivät, rakensivat ja laukaisivat uusilla kantoraketeilla uusia avaruusaluksia. 2008 ne saivat urakakseen suorittaa Commercial Resupply Services -ohjelman rahtilennot ISS:lle.

Commercial Crew Development (CCDev) ja Commercial Crew Program (CCP) on vastaava miehitettyjen lentojen ohjelmapari. Alun perin COTS sisälsi myös mieihitettyjen lentojen suorituskyvyn, mutta sitä osiota ei rahoitettu ja sen korvasi lopulta CCDev.
Alexander Lippisch

**Alexander Martin Lippisch** (2. marraskuuta 1894 – 11. helmikuuta 1976) oli saksalainen lentokonesuunnittelija, joka vaikutti deltasiiven kehitykseen. Alexander Lippisch aloitti työskentelynsä Natsi-Saksan hallinnon alla, missä Lippisch teki ensimmäiset suunnittelutyönsä. Operaatio Paperclipin mukana professori Lippisch siirtyi Yhdysvaltoihin jatkaen siellä suihkukoneiden suunnittelua. Alexander Lippisch syntyi Münchenissä Saksassa ja kuoli Cedar Rapidsissa, Iowassa Yhdysvalloissa.

## Lähteet

*Hewish, Mark & Gunston, Bill: *Tietosarja – Lentokoneet*, Intercontinental Book Productions/Artko, Englanti, 1977 (suom. Tuomo Huuhka)  (Painettu Italiassa)
Al Khums

**Al Khums** () on kaupunki Libyassa Al Murgubin kunnassa Välimeren rannalla. 
Sen väkiluku vuoden 2006 väestön-laskennassa oli 126&nbsp;000.

Kaupungin perustivat turkkilaiset. 1870-luvulta alkaen se oli merkittävä espartohöyhenheinän vientisatama. Nykyisin siellä tuotetaan myös saippuaa ja välitetään lähialueen taateleita ja oliiviöljyä. Turistit tekevät sieltä retkiä Leptis Magnan, (nykyinen Lebda), roomalaisille raunioille kaupungin läheisyydessä.

Vuosina 1983–1995 kaupunki oli Khomsin kunnan hallinnollinen keskus.

## Lähteet
Iso kuva

__NOTOC__
**Iso kuva** on suomalaisen rap-artisti Elastisen viides studioalbumi, jonka julkaisi 10. huhtikuuta 2015 Rähinä Records. Albumi nousi Suomen virallisen listan sijalle 2.

## Kappaleet

## Arvostelut
* Keskisuomalainen: 

## Lähteet
Villikkalan linnoitus

**Villikkalan linnoitus** oli ruotsalaisten Kustaa III:n sodan jälkeen Kymijoen länsipuolelle Elimäen Villikkalaan rakentama rajalinnoitus joka jäi kuitenkin keskeneräiseksi. Villikkalaan oli tarkoitus rakentaa viiden holvatun bastionin linnoitus ja aloitteen asiasta teki vapaaherra Rabbe Gottlieb Wrede. Rakennustyöt alkoivat keväällä 1793 vallimestari E. J. Braskin johdolla; rakentajina toimivat paikalle tuodun Pohjanmaan rykmentin sotilaat. 

Rakennustyöt keskeytyivät kuitenkin jo syksyllä 1794 ilmeisesti rahapulan vuoksi. Linnoituksesta saatiin valmiiksi idänpuoleinen etuvarustus mutta suurin osa valleista jäi rakentamatta ja samoin rakentamatta jäivät vallihaudat ja linnoituksen rakennukset. Suomen sodan aikana Villikkalaan oli sijoitettu pieni sotaväen osasto mutta se poistui paikalta ilman taistelua.

Villikkalan linnoituksen alueen valleja on vielä havaittavissa vaikka paikka onkin metsän peittämä. 

## Lähteet
Terrence McNally

**Terrence McNally** (3. marraskuuta 1938 St. Petersburg, Florida – 24. maaliskuuta 2020) oli yhdysvaltalainen näytelmäkirjailija, joka sai monien muiden palkintojen lisäksi Tony-palkinnon näytelmästään *Love! Valour! Compassion!* sekä musikaaleista *Kiss of the Spider Woman* ja *Ragtime*. Hänen uransa kattoi yli viisi vuosikymmentä ja hänen näytelmiään on esitetty eri puolilla maailmaa. Hän oli avoimesti homoseksuaali ja käsitelli seksuaalisuutta monissa teoksissaan.

McNally syntyi Floridassa, varttui Texasin Corpus Christissä ja lähti opiskelemaan englantia New Yorkiin Columbian yliopistoon. Hän pääsi The Actors Studion näyttämöpäälliköksi ja seurusteli nuorena muun muassa Edward Albeen ja Robert Drivasin kanssa. Hänen ensimmäinen näytelmänsä, homomiesparista kertova *And Things That Go Bump in the Night* (1964) sai kielteisiä arvosteluja ja vain 16 esitystä, ja musikaali *Here's Where I Belong* (1968) esitettiin vain kerran. Hänen läpimurtoteoksensa oli vuoden 1987 *Frankie and Johnny in the Clair de Lune*, jonka pohjalta Garry Marshall ohjasi elokuvan *[[Frankie & Johnny]]*, pääosissa Al Pacino ja Michelle Pfeiffer.

Suomeksi hänen näytelmistään on toteutettu ainakin *Maria Callasin mestariluokka*, *Frankie ja Johnny kuunvalossa* sekä musikaali *[[Housut pois (musikaali)|Housut pois]]*. Vuonna 2013 Helsingin Gayteatteri toi näyttämölle McNallyn kohutun näytelmän *Corpus Christi* Timo Rissasen suomentamana ja ohjaamana.

McNally avioitui vuonna 2003 lakimies Thomas Kirdahyn kanssa.

McNally kuoli koronaviruksen aiheuttamiin oireisiin.

## Lähteet

## Aiheesta muualla
* 
* 
*
Keltin redutti

**Keltin redutti** on ruotsalaisten vuoden 1743 Turun rauhan jälkeen Kymijoen länsirantaan Kuusankosken Keltin kylään rakennuttama maalinnake. Linnake rakennettiin suojaamaan tärkeää Kymijoen ylityspaikkaa, josta maantiet haarautuivat Anjalaan ja Iittiin. Keltin rajanylityspaikalla sijaitsi myös rajapostikonttori ja rajatullikamari. Ruotsin kuningas Adolf Fredrik vieraili 1752 tarkastusmatkallaan Keltin redutissa.

Keltin redutin miesvahvuus oli rauhan aikana 1 upseeri ja 12 sotamiestä. Kustaa III:n sodan aikana Kelttiin sijoitettiin kaksi komppaniaa, 24 rakuunaa ja 2 tykkiä, mutta siitä huolimatta venäläiset valtasivat Keltin 1790 polttaen Keltin ja Napan kylät. Suomen sodan aikana talvella 1808 Keltin varusväki koostui aliupseerista ja kuudesta sotamiehestä. Tämä varusväki peräytyi Keltistä ilman vastarintaa 5 000 miehen venäläisjoukkojen tieltä. Kelttiin oli suunniteltu 1800-luvun alussa suurta maalinnoitusta, johon olisi sijoitettu 5 000–6 000 miehen varuskunta, mutta nämä hankkeet jäivät toteuttamatta.

Vastapäätä joen toisella rannalla sijaitsi venäläisten rakentama Ruotsulan redutti.

## Lähteet
Fathammer

**Fathammer** oli suomalainen vuonna 2000 perustettu pelitalo. Se tunnettiin etenkin X-Forge-mobiilipelimoottoristaan. Yhtiö myytiin brittiläiselle Telcogamesille vuonna 2006. 

Fathammerin merkittäväin kehitelmä oli X-Forge-niminen lisensoitava 3D-pelimoottori kämmenmikroille, matkapuhelimille sekä Tapwave Zodiac- ja Gizmondo-käsikonsoleille. Yritys kehitti mobiilialustoille myös omia pelejä, muun muassa yhteistyössä Disneyn (*Narnia*) ja Eidoksen (*Tomb Raider*) kanssa. 

Fathammerin suurimmat omistajat olivat sijoitusyhtiöt 3i ja Nexit Ventures. Myös Suomen itsenäisyyden rahasto Sitra sijoitti yhtiöön yli miljoona euroa. Yhtiöllä oli konttorit Helsingissä sekä Soulissa, Koreassa.

## Historia
Samuli Syvähuoko uskoi yritystä perustaessaan, että WAP- ja java-pelien aika olisi ollut pian ohi. 3D-pelimoottori X-Forgen ensimmäinen versio oli suunnattu Symbian-käyttöjärjestelmälle. Ensimmäisiä sitä hyödyntäneitä pelejä olivat Sony Ericssonin P800-puhelimeen kehitetyt *Stunt Run* ja *Men in Black II: Alien Pursuit*. 

Varhaiset älypuhelimet eivät kuitenkaan saavuttaneet suurta suosiota. Fathammerin X-Forge-moottorilla tehdyt noin sata peliä, joista 30 oli yrityksen itsensä tekemiä, eivät käyneet hyvin kaupaksi. Yrityksen hallitus päättikin kokeilla java-pelin kehittämistä. 50 Centin lisenssillä tuotettu *Get Rich or Die Tryin* laitettiin operaattoreiden kautta levitykseen, ja se myi kahdessa kuukaudessa kymmenen kertaa enemmän kuin kaikki aiemmat Fathammerin pelit yhteensä. Hallitus halusi lisää java-pelejä, mutta kehittäjät halusivat kehittää 3D-pelejä. 

Fathammer Game Studio myytiin 2006 Symbian-pelejä tehneelle Telcogamesille. X-Forge-pelimoottori myytiin japanilaiselle Acrodealle, joka samalla perusti toimipisteen Suomeen. Sijoitusyhtiöt 3i ja Nexit Ventures sekä Sitra olivat ehtineet sijoittaa yritykseen yhteensä yli 6 miljoonaa euroa ennen kauppaa. 

## Pelit

Seuraavat pelit ovat Fathammerin kehittämiä:

### Fathammer

* *SiL- The Silhouette Game* on myöhemmin julkaistu nimellä *SPiN - Super Shape Puzzle* iOS:lle Secret Exit julkaisemana.

### Vasara Games

*Vasara Games* oli Fathammerin pelistudiopuoli.

## Lähteet
*

### Viitteet
Jäätyvä helvetti

**Jäätyvä helvetti** on Ilkka Remeksen kirjoittama jännitysromaani, joka julkaistiin syyskuussa vuonna 2015. Kirjan juoni on jatkoa Remeksen vuoden 2014 kirjalle *[[Horna (kirja)|Horna]]*. Teos oli vuoden 2015 myydyin kotimainen kaunokirja (54&nbsp;900 kpl).

Kirjasta on valmisteilla Aku Louhimiehen ohjaama elokuva.

## Juoni
Venäläinen tiedustelukone törmää Virossa Finnairin matkustajakoneeseen. Tilanne on sekava, ja Naton saksalainen hävittäjä ampuu tiedustelukoneen alas Viron ilmatilassa. Finnairin koneen pakkolaskussa jäälle Tallinnan lähelle 16 suomalaista kuolee. Venäjä kiistää osallisuuden onnettomuuteen ja syyttää länttä sodanlietsonnasta. Viron venäläisvähemmistöön on jo jonkin aikaa kohdistunut outoja tuhopolttoja, ja tilanne maassa on kiristänyt äärimmilleen. *Jäätyvä helvetti* jatkaa vuonna 2014 ilmestyneen *Hornan* tarinaa.

## Lähteet
Shrine of New Generation Slaves

**Shrine of New Generation Slaves** on Riversiden viides studioalbumi, joka julkaistiin 18. tammikuuta 2013. Musiikin on säveltänyt Riverside ja sanoittanut Mariusz Duda.

## Kappaleet
# 
# 
# 
# 
# 
# 
# 
# 

### 2CD -ja vinyylipainoksen bonuskappaleet
# 
# 

## Kokoonpano
* Mariusz Duda – laulu, akustinen kitara, basso, ukulele
* Piotr Grudzinski – kitara
* Piotr Kozieradzki – rummut
* Michał Łapaj – kosketinsoittimet, Hammond-urut

+

* Marcin Odyniec – sopraanosaksofoni ("Deprived"), alttosaksofoni ("Night Session – Part Two")

## Arvostelut
* Bloody Disgusting: 
* Imperiumi: 7/10
* Kaaoszine: 8/10
* Sputnikmusic: 

## Lähteet

## Aiheesta muualla
* 
*
Naisten Salibandyliigan kausi 2002–2003

**Naisten Salibandyliigan kausi 2002–2003** oli järjestyksessään 14. salibandyn SM-sarjakausi.

Naisten mestaruuden voitti Classic. Hopeaa sai SSV ja pronssia Erä III. Runkosarjan pistepörssin voitti Classicin Petra Mäntynen, joka teki 22 pelaamassaan ottelussaan 61 pistettä, joista 33 oli maalia ja 28 maaliin johtanutta syöttöä. Hän voitti myös pudotuspelien pistepörssin tehden 11 pelaamassaan ottelussa 29 pistettä, joista 17 oli maalia ja 12 maaliin johtanutta syöttöä.

## Runkosarja

## Pudotuspelit
### Finaalit

## Lähteet

## Aiheesta muualla
* Naisten tilastoja salibandyliigan sivuilla
Witold Lutosławski: String Quartet

**Witold Lutosławski: String Quartet** on yhdysvaltalaisen jousikvartetti Kronos Quartetin albumi, joka julkaistiin vuonna 1991 levymerkillä Nonesuch Records. 

## Kappaleet
Kappaleet säveltänyt Witold Lutosławski.  
# 
# 

## Kokoonpano
* David Harrington – viulu
* John Sherba – viulu
* Hank Dutt – alttoviulu
* Joan Jeanrenaud – sello

## Arviot
* Allmusic: 

## Aiheesta muualla
* ''Witold Lutosławski: String Quartet'' discogs.com -sivustolla

## Lähteet
Suvi Parrilla

**Suvi Parrilla** (s. 1974 Helsinki) on suomalainen mediataiteilija, VJ ja videovisualisti. Hän on valmistunut kuvataiteiden maisteriksi Taideteollisesta korkeakoulusta ja aikaisemmin opiskellut Turun taideakatemiassa.

Parrilla on tehnyt ja tuottanut performanssitaidetta aktiivisesti vuosina 2007-2012. Hän on Presentaatio performanssi- ja esitystaiteen tiedotuskeskus ry:n perustajajäsen ja toiminut lisäksi Muu ry:n hallituksessa sekä jäsenvalintalautakunnassa. Presentaatio on vaikuttanut suomalaisen performanssi- ja esitystaiteen asemaan monipuolisesti, muun muassa julkaisemalla adressin oman toimikunnan saamiseksi Taiteen keskustoimikuntaan. 

Parrilla on  toiminut mm. Suomen valotaiteen seura FLASH hallituksen jäsenenä ja keskittynyt vuodesta 2012 enenevissä määrin mediataiteeseen. 
Parrilla tunnetaan elektronisen musiikin visualisoijana nimellä VJ Suvi Suvereeni tai VJ SSuvereeni. Vuonna 2012 hän teki kiinteästi yhteistyötä Ishmail Sandstroemin ja Ismo Alangon projektissa Ishmail ja Ismo Iltamat. Vuonna 2014 hän oli mukana video-ohjaajana Turun filharmonisen orkesterin Kullervo-oopperassa. Hän on tehnyt yhteistyötä myös lasten- ja nuorten kulttuurin parissa Valon Voimat -festivaaleilla, Lahden Nuorisoteatterin sekä nukketeatteri Maria Baricín digitaalisen lavastuksen parissa.
VJ kulttuuria ja audiovisuaalista taidetta Parrilla on edistänyt Aavistus Festivalin työryhmässä yhdessä Folded Visualsin , Random Doctorsin ja Anni Laserin kanssa.
2020 hän aloitti VJ-lähtöisen stream-ohjelmaa Aavistus On Air nettiradio SAYFM:llä yhdessä Anni Laserin kanssa. Ohjelma koostaa arkistoa suomalaisesta VJ-kulttuurista.
Lisäksi Parrilla on toiminut juontajana Basso Radion ”Sunnuntai Siskot” -ohjelmassa vuonna 2013.

## Aiheesta muualla

* taiteilijan verkkosivu
* Aavistus Festival
*  YLE: Retretin maagiset luolat kuohuttivat kansaa 1980-luvulla – nyt ne herätetään uudelleen henkiin digitaiteella ja kuudella miljoonalla eurolla
* YLE: Performanssitaideteos antaa ostajalleen kokemuksen
* Performance Studio Lilith
* Performanssipankki
Messalina (vuoden 1923 elokuva)

**Messalina** on vuonna 1923 valmistunut italialainen mykkäelokuva. Enrico Guazzonin ohjaaman historiallisen elokuvan pääosaa Messalinaa esittää Rina De Liguoro. Elokuva oli suuri kaupallinen menestys, mutta samalla yksi italialaisen mykkäelokuvan viimeisistä historiallisista spektaakkeleista. Myöhemmin siitä laadittiin myös ääniversio.

## Juoni
Caligulan murhan jälkeen pretoriaanit julistavat Claudiuksen keisariksi. Pretoriaanikaartin komentaja Marcus rakastaa Claudiuksen vaimoa Messalinaa, joka tapaa öisellä seikkailuretkellään senaattori Apolloniuksen orjan Enniuksen. Isisin papitar Mirit uhkaa Enniuksen rakastettua Egleä, mutta voimamies Tigranes pelastaa hänet. Claudiuksen syrjäyttämistä tavoittelut Marcus joutuu Caius Siliuksen uhriksi. Mirit myrkyttää kilpa-ajajana toimivan Enniuksen hevoset, mutta Messalina pelastaa hänet kuolemalta ja leijonat syövät Miritin. Caiuksen kanssa miestään vastaan juonitteleva Messalina paljastuu ja tekee itsemurhan.

## Näyttelijät

## Tuotanto, teemat ja vastaanotto
Enrico Guazzonin ohjaama *Messalina* on italialaisen mykkäelokuvan viimeisiä suuria historiaspektaakkeleita. 1910-luvun menestyselokuvia jäljittelevä suurtuotanto oli jo omana aikanaan aiheeltaan ja tyyliltään vanhentunut. Se on myös rakenteeltaan sekava, liian pitkä ja näyttelijäsuorituksiltaan melodramaattinen. Elokuvan kilpa-ajot on lainattu amerikkalaisesta *Ben-Hurista* (1907), Isisin papitar *[[Pompeijin viimeiset päivät|Pompeijin viimeisistä päivistä]]* (1908, kahdesti 1913 ja uudelleen 1926), gladiaattoritaistelut ja viatonta tyttöä puolustava voimamies *[[Quo vadis? (vuoden 1913 elokuva)|Quo Vadisista]]* (1913) ja itämainen viettelijätär *Marcantonio e Cleopatrasta* (1913). Mukana on myös *Fabiolan* (1918) kaltaisiin historiallisiin draamoihin liittyviä kristillisiä aineksia.

*Messalinan* sekä samoihin aikoihin kuvattujen *Fabiolan*, *Quo Vadisin* (uusi versio 1925) ja *Pompeijin viimeisten päivien* uusia teemoja ovat erotiikka ja sadismi, jotka kiteytyvät elokuvan pääosaa esittävään kreivitär Rina De Liguoroon. Loistelias mutta jäykkä De Liguoro oli italialaisen mykkäelokuvan viimeisiä suuria diivoja. *Messalina* erottuu edeltäjistään myös entistä suurempien lavasteidensa ja joukkokohtaustensa ansiosta. Aikaisemmasta poiketen siinä hyödynnetään enemmän lähikuvia ja dramaattista valaistusta.

Puutteistaan huolimatta *Messalina* oli suuri kaupallinen menestys varsinkin Euroopassa, Yhdysvalloissa ja jopa Neuvostoliitossa. Sen kalliit tuotantokustannukset nopeuttivat kuitenkin entisestään Italian elokuvateollisuuden konkurssia. Guazzonin lavastamat Circus Maximuksen kilpa-ajot kopioitiin sittemmin amerikkalaisten uusiin *Ben-Hur* -elokuviin (1925 ja 1959). Vuonna 1935 elokuvasta laadittiin roimasti lyhennetty ääniversio.

## Lähteet

## Aiheesta muualla
* 
*
Nya Östis

**Nya Östis** on vuonna 2015 perustettu ruotsinkielinen paikallislehti joka ilmestyy Loviisassa. Sen synnyn taustalla on Borgåbladetin ja Östra Nylandin yhdistyminen Östnylandiksi, jossa ei loviisalaisten mielestä ole riittävästi paikallista aineistoa.

Lehden ensimmäinen numero ilmestyi 28.4.2015. Sen päätoimittaja Kim Wahlroos kuuluu lehden perustajiin. Wahlroos on Östra Nylandin entinen päätoimittaja.

Näytenumeron painos on 8&nbsp;900, ja se jaetaan kaikkiin talouksiin Loviisassa ja Lapinjärvellä.

Päätoimittajana Nya Östiksessä aloitti 1.8.2019 loviisalainen omakustannekirjailija ja toimittaja Carita Liljendahl.

## Lähteet

## Aiheesta muualla
* Nya Östis